|  |  |
| --- | --- |
| KÖBLI ÁDÁMGeográfusMSc, 9. félévPécsi TudományegyetemTermészettudományi Kar |  |

Témavezető:

|  |
| --- |
| Dr. Hajnal Kláraegyetemi adjunktus, PTE TTK |

A turizmus hatásai a változó Hévízen

Hévíz világhírű gyógytaváról, és a gyógyturisztikai hagyományairól. A város egyedülálló természeti erőforrásának védelmét minden további fejlesztésnek figyelembe kell vennie.
A fürdőváros egyediségének köszönhető, hogy nem érintette a gazdasági visszaesés. Azonban Hévíz turizmusának is alkalmazkodnia kell a globális változásokhoz, az elmúlt időszakban ugyanis komoly átalakulások történtek a vendégkörét illetően. Folyamatosan növekszik az orosz és ukrán vendégek aránya, amelynek komoly gazdasági, társadalmi és kulturális hatásai vannak a város életében.
Az orosz turisták meghatározó tényezővé váltak a gyógyturizmus területén Európában, és a magyar turizmusban is folyamatosan növekszik az arányuk. A dolgozatomban bemutatom, hogy az egyedülálló természeti értéknek, komoly marketingmunkának, Hévíz kedvező földrajzi fekvésének és a minőségi, exkluzív szolgáltatásainak köszönhetően egyre több orosz vendég érkezik Hévízre.
Az orosz vendégeket hosszú tartózkodási idő és magas költési hajlandóság jellemzi, valamint gyakran vásárolnak ingatlanokat a térségben, így a helyi társadalomra és gazdaságra is hatással van. A szolgáltatások átrendeződése jellemző a városban, az orosz nyelvtudás előnnyé válik a munkaerőpiacon. A kultúra a megismerés és a kölcsönös elfogadás területén válik fontossá, hogy a betelepülő oroszok a közösség igazi tagjaivá váljanak. Hévíz az új vendégköre által még sokszínűbb és egyedi célterületté válik a magyar turisztikai piacon.